ສະພາສູງ ສຫລ ຮັບຜ່ານ ຮ່າງງົບປະມານ ໂດຍພ້ອມແລ້ວ ທີ່ຈະຕໍ່ສູ້ ກັບ ປ.ໂອບາມາ
ສະພາສູງ ສະຫະລັດ ໄດ້ຮັບຜ່ານ ຮ່າງງົບປະມານ ປີ 2016 ແລ້ວ ຫລັງຈາກປະຊຸມກັນ ເກືອບໝົດຄືນ ຈົນຮອດ ຕອນເຊົ້າວັນສຸກມື້ນີ້.
ສະພາສູງສະຫະລັດ ໄດ້ຮັບຜ່ານຮ່າງງົບປະມານ ທີ່ສະເໜີໃຫ້ ຕັດການໃຊ້ຈ່າຍ ຂອງລັດຖະບານກາງ ລົງຢ່າງຫລວງຫລາຍ ຊຶ່ງເປັນການຈັດຕັ້ງການຕໍ່ສູ້ແບບ ຍືດເຍື້ອລະຫວ່າງສະມາຊິກ ລັດສະພາສັງກັດພັກຣີພັບບລິກັນແລະປະທານາທິບໍດີ Barack Obama ທີ່ສັງກັດພັກເດໂມແຄຣັດ ຢູ່ໃນການປະຊຸມກັນເກືອບໝົດຄືນ ທີ່ສີ້ນສຸດລົງໃນຕອນເຊົ້າ ວັນສຸກມື້ນີ້ ບັນດາສະມາຊິກສະພາສູງ ໄດ້ຮັບຜ່ານແຜນການ ສ້າງຄວາມກໍ້າເກິ່ງໃຫ້ແກ່ງົບປະມານ ຂອງຕົນ ທີ່ສະເໜີໃຫ້ຕັດ ການໃຊ້ຈ່າຍ 5 ພັນ 1 ຮ້ອຍຕື້ໂດລາ ໃນໄລຍະສິບປີຂ້າງໜ້າ ສ່ວນໃຫຍ່ຂອງການປະຢັດແມ່ນຈະມາຈາກການຕັດການໃຊ້ ຈ່າຍໃນ ການຮັກສາສຸຂະພາບ ສ່ວນທຶນການໃຊ້ຈ່າຍສຳຫລັບກອງທັບຈະເພີ້ມຂື້ນ ຮ່າງງົບປະມານປີ 2016 ຂອງສະພາສູງ ແມ່ນຄ້າຍຄືກັນກັບຮ່າງງົບປະມານທີ່ ໄດ້ມີການ ຮັບຮອງເອົາໃນຕົ້ນອາທິດນີ້ໂດຍສະພາຕຳ່ທີ່ຈະສ້າງຄວາມກຳ້ເກິ່ງໃຫ້ ງົບປະມານພາຍ ໃນເວລາເກົ້າປີ ທັງສອງສະພາທີ່ຄວບຄຸມໂດຍພັກຣີພັບບລິກັນ ຂອງສະຫະລັດ ຈະເຮັດ ວຽກແກ້ໄຂຄວາມແຕກຕ່າງກັນກ່ຽວກັບຂໍ້ສະເໜີຕ່າງໆ ພາຍໃນສອງອາທິດ ໃນເວລາ ການຢຸດພັກຂອງສະພາສີ້ນສຸດລົງ ແຜນຂອງພັກຣີພັບບລິກັນ ມີທ່າທາງວ່າຈະໄດ້ຮັບການຄັດຄ້ານ ໂດຍປະທານາທິບໍດີ Obama ຊຶ່ງໃນເດືອນກຸມພາຜ່ານມາ ທ່ານໄດ້ສະເໜີງົບປະມານເກືອບ 4 ພັນຕື້ໂດລາ ທີ່ຈະຂື້ນພາສີແລະເພີ້ມການໃຊ້ຈ່າຍເປັນຈຳນວນຫຼວງຫຼາຍເພື່ອ ປັບປຸງໂຄງລ່າງພື້ນ ຖານ ຂອງສະຫະລັດ ເຖິງຢ່າງໃດກໍດີ ຮ່າງງົບປະມານຂອງທ່ານ Obama ແລະຂອງພັກຣີພັບບລິກັນ ແມ່ນ ຄ້າຍຄືກັນ ເມື່ອເວົ້າເຖິງການໃຊ້ຈ່າຍໃນດ້ານປ້ອງ